Diari Oficial de la Generalitat Valenciana


Sumari del DOGV 4185, del 07-02-2002 (2002/768)

ACORD de 21 de desembre de 2001, de la Comissió Territorial d'Urbanisme de València, relatiu a l'Especial de Reserva de Terrenys, com a ampliació del Patrimoni Públic del Sòl, per a la ubicació de la .Ciutat del Transport. en el municipi d'Ontinyent.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4185

Data del DOGV
:   07-02-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/768


Data del document
:   21-12-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Ontinyent
    * pla d'urbanisme

ACORD de 21 de desembre de 2001, de la Comissió Territorial d'Urbanisme de València, relatiu a l'Especial de Reserva de Terrenys, com a ampliació del Patrimoni Públic del Sòl, per a la ubicació de la ?Ciutat del Transport- en el municipi d'Ontinyent. [2002/X768]
  
Vist l'expedient remés per l'Excm. Ajuntament d'Ontinyent referit al Pla Especial de Reserva de Terrenys, com a ampliació del Patrimoni Públic del Sòl, per a la ubicació de la ?Ciutat del Transport- de la població, i de conformitat amb els següents:
  
Antecedents de fet
  
Primer. El projecte es va sotmetre a informació pública mitjançant la publicació d'anuncis en el DOGV número 3.998 de 14 de maig de 2001 i en el diari Las Provincias de València de 9 de maig de 2001. Després del pertinent període d'exposició pública, es va aprovar provisionalment per Acord del ple municipal de data 26 de juliol de 2001.
  
Segon. El projecte consta de memòria amb annexos de relació cadastral d'afectats.
  
Tercer. L'objecte del Pla Especial és la delimitació d'una àrea de sòl no urbanitzable comú per a l'ampliació del Patrimoni Públic de Sòl, d'acord amb les determinacions previstes en l'article 99 de la Llei 6/1994, de 15 de novembre, de la Generalitat Valenciana, reguladora de l'Activitat Urbanística, per a desenvolupar sobre l'àmbit activitats públiques relacionades amb el transport.
  
Aquesta actuació està promoguda per l'Ajuntament d'Ontinyent, d'acord amb ?L'estudi de Localització de l'Aparcament i Zona Logística d'Ontinyent- realitzat per la Direcció General de Transports de la Generalitat Valenciana.
  
L'àmbit afectat ?que està adscrit al sòl no urbanitzable pel planejament vigent en el municipi- té una superfície de 49.285 m² i està ubicat a l'est del terme municipal, confrontant amb la zona oriental del polígon industrial El Pla, molt prop del límit amb el terme municipal d'Agullent, i es desenvolupa al nord de la ronda sud d'Ontinyent, al costat del Parc de Bombers.
  
El fi últim de l'actuació és disposar de terrenys per a realitzar distintes activitats relacionades amb el transport com són:
  
- Aparcament de vehicles industrials.
  
- Aparcament d'autobusos.
  
- Parada d'autobusos de les diferents línies que passen pel municipi amb locals habilitats per a adquirir bitllets i/o entregar/arreplegar mercaderies.
  
- Depòsit i custòdia de vehicles retirats pel servei de grua.
  
Quart. Durant la tramitació de l'expedient s'ha sol·licitat informe amb data 11 d'octubre de 2001, als organismes que s'indiquen:
  
- Divisió de Carreteres de la DG d'Obres Públiques de la COPUT
  
- Servei d'Explotació de Vies i Obres de la Diputació Provincial
  
- Ajuntament d'Agullent
  
- Demarcació de Carreteres de l'Estat del Ministeri de Foment.
  
- DG de Transports de la COPUT.
  
En data 25 d'octubre de 2001 es rep l'informe favorable de la Divisió de Carreteres de la COPUT.
  
En data 26 d'octubre de 2001 es rep informe de la demarcació de Carreteres del Ministeri de Foment en el sentit que no li afecta l'actuació.
  
En data 6 d'agost de 2001 l'Ajuntament d'Agullent va informar sobre aspectes referents a l'ordenació detallada que segons contestació de l'Ajuntament d'Ontinyent, de data 1 d'octubre de 2001, seran tingudes en compte en el Pla Especial d'Ordenació d'Usos que es redactarà per a ordenar detalladament la zona.
  
En data 28 de novembre es rep informe favorable de la Direcció General de Transports de la COPUT.
  
Cinqué. Ontinyent té un Pla General d'Ordenació Urbana aprovat definitivament per Acord de la Comissió Territorial d'Urbanisme de 28 de febrer de 1991.
  
Sisé. La Comissió Informativa de la Comissió Territorial d'Urbanisme de València, en sessió celebrada el 18 de desembre de 2001 va emetre informe relatiu al projecte que ens ocupa, i compleix així el que disposa l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La reserva de terrenys per a la constitució de Patrimoni Públic de Sòl està expressament regulada en l'article 99 de la Llei 6/1994, de 15 de novembre, de la Generalitat Valenciana, reguladora de l'Activitat Urbanística (LRAU), i no pressuposa variació en la classificació dels terrenys objecte de la reserva.
  
Segon. La tramitació ha sigut correcta, de conformitat amb el que estableixen els articles 37 a 43 de la LRAU.
  
Tercer. La documentació està completa, a l'efecte del compliment del que disposen els articles 24 i 27 del text urbanístic mencionat.
  
Quart. La utilitat pública i interés general de l'actuació es desprén del contingut d'aquesta i de la seua conveniència per al desenvolupament econòmic i social de la comarca i estan garantides per ser el promotor l'Excm. Ajuntament. L'aprovació d'aquest Pla Especial implica per si mateixa la declaració d'utilitat pública i la necessitat d'ocupació a efectes expropiatoris, d'acord amb l'article 181 del Decret 201/98, de 15 de desembre, de la Generalitat Valenciana, pel qual s'aprova el Reglament de Planejament de la Comunitat Valenciana.
  
Cinqué. Les determinacions contingudes en el Projecte es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Sisé. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a emetre dictamen resolutori sobre l'aprovació definitiva dels plans especials, de conformitat amb el que disposa l'article 40 de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana i l'article 10 del Decret 32/1998, de 31 de març, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports.
  
A la vista de tot el que s'ha exposat, la Comissió Territorial d'Urbanisme, en sessió celebrada el 21 de desembre de 2001, acorda:
  
Aprovar definitivament el Pla Especial de Reserva de Terrenys per a l'ampliació del Patrimoni Públic de Sòl, a fi de desenvolupar la Ciutat del Transport de la població d'Ontinyent.
  
Contra aquest acord, que no posa fi a la via administrativa, es podrà interposar recurs d'alçada davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà d'haver rebut aquesta notificació.
  
Tot això, sense perjudici que s'hi puga exercir qualsevol altre recurs que s'estime oportú.
  
València, 21 de desembre de 2001.- El secretari de la Comissió Territorial d'Urbanisme: José Manuel Palau Navarro.